Baku (mitologija)
<s>Baku je natprirodno legendarno biće iz kineske mitologije, koje je prešlo i u japansku mitologiju i po predaji hrani se noćnim morama.</s>

<s>Izgled i osobine</s>

<s>Vjerojatno povezano s mitološkim značenjem tapira, s njim dijeli ime na japanskom i mnoge fizičke karakteristike, dok se s druge strane često pojavljuje u obliku himere.</s><s>Popularna reprezentacija bi htjela da ima tijelo medvjeda, šape tigra, rep vola i oči nosoroga.</s><s>No drevni kineski opis umjesto toga daje mu izgled koze s devet repova, četiri uha i očima na leđima.</s>

<s>Baku se smatra dobroćudnim stvorenjem, kojemu se u Kini pripisuje sposobnost da tjera zlo, ali je prije svega poznat po svojoj sposobnosti da proždire noćne more ljudskih bića i nesreću koja ih prati.</s><s>U nekim područjima, kao što su područja Fukushime i Kumamota, uobičajeno je da osoba koja se probudi iz noćne more tri puta izgovori rečenicu «Dajem svoj san bakuu da ga pojedu» ili «Baku-san, dođi jesti moj san» ili slično.</s><s>Slike stvorenja ili njegov ideogram smatrali su se povoljnim ukrasima za opremanje spavaće sobe, te u davna vremena su ušivani zlatom na jastuke plemićkih porodica.</s>

<s>Baku se također smatra sposobnim proždirati zle duhove koji uzrokuju epidemije, a spavanje na njegovom krznu otjeralo bi bolesti i nesreću.</s>

<s>Legenda 
Prema legendi, stvoreni su od ostataka kada su bogovi završili stvaranje svih ostalih životinja.</s><s>U najstarijim kineskim legendama bakue su lovili zbog kože i korištenje pokrivača napravljenog od bakua je bio talisman protiv bolesti i nesreće.</s>

<s>Za vrijeme dinastije Tang (618-907), često su se koristili sklopivi paravani ukrašeni bakuom.</s><s>Japanska knjiga Torokuten iz razdoblja Tang također govori o svetoj životinji zvanoj bakuki koja jede snove, a moguće je da su ta dva pojma spojena u jednu legendu.</s>

<s>U razdoblju Muromači (1337-1573) u Japanu je postalo popularno da ljudi na samrtnoj postelji drže sliku bakua kao talisman protiv zlih duhova.</s><s>Kaže se da je Tojotomi Hidejoši (1537-1598), čuveni samuraj i daimyō iz razdoblja Sengoku (1467-1615), držao crtež pored svoje glave dok je spavao kako bi si zajamčio san bez noćnih mora.</s><s>Tokom razdoblja Edo (1603-1868) su se prodavali jastuci u obliku bakua, koji bi štitili spavača od loših snova.</s>

<s>Popularna kultura</s>

<s>Baku je bio inspiracija za Tapirmona, fiktivnog lika iz Digimon serijala, koji se pojavio u nekoliko sezona.</s><s>Tapirmon izgledom podsjeća na spoj između malog slona i tapira, a poznat je po tome da se hrani ljudskim snovima i da može inducirati noćne more.</s><s>Njegovo izvorno ime na japanskom je Bakumon (japanski: バクモン).</s>

<s>Povezano 
 Hvatač snova</s>

<s>Bilješke</s>

<s>Izvori</s>

<s>Bibliografija</s>

<s>Mitološka bića
Kineska mitologija
Japanska mitologija</s>

